cyanic-selkie/wikianc huggingface dataset:
Μητροπολιτικό Μουσείο Τέχνης (Νέα Υόρκη)
Το Μητροπολιτικό Μουσείο Τέχνης της Νέας Υόρκης (The Metropolitan Museum of Art), γνωστό και αναφερόμενο συνήθως ως The Met, είναι ένα από τα μεγαλύτερα και σημαντικότερα μουσεία τέχνης στον κόσμο. Ιδρύθηκε το 1870 και βρίσκεται στην 5η Λεωφόρο στο Μανχάταν. Οι συλλογές του περιέχουν περισσότερα από δύο εκατομμύρια έργα τέχνης και περιλαμβάνουν ξεχωριστούς τομείς Ελληνορωμαϊκής, Μεσαιωνικής, Ισλαμικής, Ασιατικής και σύγχρονης τέχνης, καθώς και φωτογραφιών, ενδυμάτων, όπλων και πανοπλιών και μουσικών οργάνων.
Εξωτερικοί σύνδεσμοι
Κατηγορία:Μητροπολιτικό Μουσείο Τέχνης Κατηγορία:Μουσεία στη Νέα Υόρκη Κατηγορία:Οικογένεια Ροκφέλερ
Ράιαν Μέντες ντα Γκράσα
Ο Ράιαν Μέντες ντα Γκράσα, γεννημένος στις 8 Ιανουαρίου 1990 στο Μιντέλο του Πράσινου Ακρωτηρίου, είναι Καποβερντιανός ποδοσφαιριστής, ο οποίος αγωνίζεται στη θέση του επιθετικού για λογαριασμό της Λιλ ΟΣΚ.
Βιογραφία
Γεννημένος στο Πράσινο Ακρωτήρι, ξεκίνησε το ποδόσφαιρο με τους φίλους του στην ομάδα της Ριμπέιρα Μπότε. Αγωνίστηκε στη συνέχεια για τις ομάδες της Ντέρμπι και της Ακαντέμικα ντε Μιντέλο.
Διακρίθηκε το 2007, στη διάρκεια του Διεθνούς Τουρνουά U-17 (παίδες) στο Γκονφρεβίλ-Λ’Ορσέ, κατακτώντας τα βραβεία του πρώτου σκόρερ και του καλύτερου παίκτη. Ενώ για την απόκτησή του ενδιαφέρθηκαν ομάδες όπως η Μπενφίκα και η Πόρτσμουθ, αυτός, ωστόσο, υπέγραψε στη Χάβρη ΑΚ. Σταμάτησε τότε τις σπουδές του, εγκατέλειψε το Πράσινο Ακρωτήρι και μετακόμισε στη Νορμανδία μαζί με έναν άλλο Καποβερντιανό, τον Γκαντιέλ Κορέια.
Χάβρη
Στη Χάβρη, πραγματοποίησε την πρώτη του εμφάνιση με την πρώτη ομάδα στις 13 Μαΐου 2009, σε ηλικία 19 ετών, στα πλαίσια της 35ης αγωνιστικής του Πρωταθλήματος της Λιγκ 1, μπαίνοντας ως αλλαγή στο 82ο λεπτό της αναμέτρησης Χάβρη-Σαιντ-Ετιέν (2-4). Έπειτα από το πέρας της σεζόν 2008-2009, γνώρισε τον υποβιβασμό με την ομάδα της Νορμανδίας, η οποία τερμάτισε στην 20ή θέση του βαθμολογικού πίνακα της Λιγκ 1.
Την επόμενη σεζόν, πέρασε ως αλλαγή για δεύτερη φορά στην καριέρα του την 1η Αυγούστου 2009, με την ευκαιρία μιας αναμέτρησης για το Λιγκ Καπ Γαλλίας, η οποία έλαβε χώρα στο Σταντ ντε λα Βαλέ ντυ Σερ, όπου η Χάβρη ταξίδεψε για να αντιμετωπίσει την Τουρ ΦΚ. Αντικατέστησε τον Νίκολα Νίκεζιτς στο 77ο λεπτό και, παρά το άνοιγμα του σκορ από τον συμπαίκτη του Νικολά Ζιλέ, γνώρισε και πάλι την ήττα όταν ο Ολιβιέ Ζιρού, ο οποίος δεν είχε γίνει, ακόμη, γνωστός στη Λιγκ 1, πέτυχε δύο τέρματα στα τελευταία λεπτά της αναμέτρησης (τελικό σκορ 2-1).
Στη διάρκεια της σεζόν 2009-2010, ο Ράιαν Μέντες αγωνίστηκε σε 14 αγώνες για τη Λιγκ 2, χωρίς όμως να πετύχει κάποιο τέρμα.
Πέτυχε το πρώτο τέρμα της επαγγελματικής του καριέρας στις 15 Ιανουαρίου 2011, σε ηλικία μόλις 21 ετών, ενώ η ομάδα του αντιμετώπιζε την Αζαξιό για την 20ή αγωνιστική του Πρωταθλήματος της Λιγκ 2. Στη διάρκεια της σεζόν 2010-2011, ο Μέντες αγωνίστηκε 32 φορές, πέτυχε 4 τέρματα και έδωσε 6 ασίστ. Παρά το απογοητευτικό τελείωμα της σεζόν για την ομάδα του (9η τελική θέση, με τη Χάβρη να έχει παλέψει σε όλη τη διάρκεια του πρωταθλήματος για την άνοδο) και τα μεταγραφικά σενάρια αναφορικά με αυτόν που έκαναν την εμφάνισή τους , δήλωσε ότι παρέμενε πιστός στον σύλλογο της Νορμανδίας.
Στις 23 Ιουλίου 2011, κι ενώ η Χάβρη φιλοξενούσε την ΦΚ Μετς για το Λιγκ Καπ Γαλλίας, σημείωσε δύο τέρματα και έδωσε δύο ασίστ. Η σεζόν 2011-2012 ήταν αυτή που τον έκανε γνωστό και στο ευρύτερο ποδοσφαιρόφιλο κοινό της Γαλλίας : σημείωσε 9 τέρματα στο πρώτο μισό της σεζόν, κάτι που του έδωσε τη δυνατότητα να παλέψει για τον τίτλο του πρώτου σκόρερ της Λιγκ 2. Ο ίδιος έδωσε ο εξήγηση της καλής του απόδοσης τη μετατόπισή του στη θέση του κρυφού κυνηγού, θέση που του άρεσε ιδιαιτέρως.
Πέτυχε, επίσης, ένα πολύ ωραίο τέρμα στις 22 Ιανουαρίου 2012 στο Σταντ Βελοντρόμ απέναντι στην Ολιμπίκ Μαρσέιγ για τη Φάση των 32 του Κυπέλλου Γαλλίας. Μεταγραφικές φήμες έκαναν τότε την εμφάνισή τους, αναφέροντας ότι οι διοικούντες τη Μαρσέιγ επιθυμούσαν την απόκτησή. Ο πρόεδρος της Μπρεστ, Μισέλ Γκιγιό, παραδέχτηκε επίσης ότι είχε προσεγγίσει τον Μέντες.
Λιλ ΟΣΚ
Στις 31 Αυγούστου 2012, ο Μέντες υπέγραψε συμβόλαιο συνεργασίας διάρκειας τεσσάρων ετών με τη Λιλ. Στις 2 Σεπτεμβρίου 2012, ο Μέντες αγωνίστηκε στην πρώτη του αναμέτρηση με τη Λιλ απέναντι στην Παρί Σεν Ζερμέν, μπαίνοντας ως αλλαγή στη θέση του Ντιμιτρί Παγιέ. Βασικός απέναντι στην Ολιμπίκ Λυών στις 23 Σεπτεμβρίου 2012, διακρίθηκε με την πολύ καλή του εμφάνιση, παρά την ισοπαλία που παραχώρησε η ομάδα της Λιλ ΟΣΚ, χάρη, μεταξύ άλλων, σε μια ασίστ για τον Νολάν Ρου που μετατράπηκε σε γκολ. Πέτυχε το πρώτο του τέρμα για λογαριασμό των Dogues στα πλαίσια εντός έδρας αναμέτρησης με αντίπαλο την Αζαξιό στις 6 Οκτωβρίου 2012.
Διεθνής Καριέρα
Ο Ράιν Μέντες γνώρισε, στις 11 Αυγούστου 2010, σε ηλικία 20 ετών, την πρώτη του συμμετοχή με το Πράσινο Ακρωτήρι απέναντι στη Σενεγάλη στα πλαίσια φιλικής αναμέτρησης (ήττα με 0-1). Μπήκε στον αγωνιστικό χώρο στο 58ο λεπτό, παίρνοντας τη θέση του Λίτο.
Με την πρόκριση του Πράσινου Ακρωτηρίου, συμμετείχε σε πέντε αγώνες για τα προκριματικά του CAN 2012 και πέτυχε το πρώτο του τέρμα σε ηλικία 21 ετών στις 8 Οκτωβρίου 2011 απέναντι στη Ζιμπάμπουε. Αλλά το Πράσινο Ακρωτήρι τερμάτισε στη δεύτερη θέση του Α΄ Ομίλου και δεν κατάφερε να πάρει την πρόκριση για την τελική φάση της διοργάνωσης.
Καλλίκαρπο Δράμας
Το Καλλίκαρπο (έως το 1927 γνωστό ως Λοφτίτσα ) είναι χωριό στην Περιφέρεια Ανατολικής Μακεδονίας και Θράκης του νομού Δράμας με 50 κατοίκους (2001).
Γεωγραφία
Το Καλλίκαρπο βρίσκεται στην ιστορική και γεωγραφική περιοχή Τσέτσι στις νοτιοδυτικές πλαγιές της οροσειράς της Ροδόπης, 9 χλμ. βόρεια του χωριού Σιδηρόνερο.
Παραπομπές
Κατηγορία:Χωριά του νομού Δράμας Κατηγορία:Δήμος Δράμας Κατηγορία:Σιδηρόνερο
Ποταμός Κόκο (Ονδούρα)
Ο ποταμός Κόκο (ισπανικά: Río Coco), γνωστός και ως Σεγόβια ή Γιάρα, είναι ένας ποταμός της Ονδούρας και της βόρειας Νικαράγουας. Πηγάζει κοντά στο Σαν Μάρκος δε Κολόν της Ονδούρας και εκβάλλει στην Καραϊβική Θάλασσα. Έχει μήκος 750 χλμ. και συντεταγμένες: 15°00′Β 83°10′Δ.
Πηγές
Κ Κατηγορία:Γεωγραφία της Ονδούρας
Κιλελέρ
Το Κιλελέρ ή Κυψέλη είναι χωριό του Δήμου Κιλελέρ, του οποίου αποτελεί την ιστορική έδρα, στην Περιφερειακή Ενότητα Λάρισας (πρώην νομός) της Θεσσαλίας. Σύμφωνα με την Απογραφή του 2011, έχει μόνιμο πληθυσμό 481 κατοίκους. Με το πρόγραμμα Καποδίστριας ήταν έδρα του δήμου Κιλελέρ.
Το χωριό είναι γνωστό για την αιματηρή αγροτική εξέγερση στις 6 Μαρτίου 1910, όταν οι χωροφύλακες πυροβόλησαν εν ψυχρώ τους κολίγες οι οποίοι διεκδικούσαν να τους μοιραστούν τα τσιφλίκια της Θεσσαλίας. Η εξέγερση στη συνέχεια επεκτάθηκε και σε άλλες περιοχές της Θεσσαλίας και θεωρείται ορόσημο στην επίλυση του αγροτικού ζητήματος της Ελλάδας.
Τοποθεσία
Το Κιλελέρ βρίσκεται στον θεσσαλικό κάμπο, 28 χιλιόμετρα νοτιοανατολικά της Λάρισας, σε υψόμετρο 75 μέτρων. Στα νότια-νοτιοανατολικά του οικισμού βρίσκεται το ύψωμα «Τζαμί», με επίμηκες σχήμα και πεπλατυσμένη κορυφή. Σήμερα εκεί βρίσκεται το υδραγωγείο του χωριού. Κοντά στο χωριό βρίσκονται επίσης οι μαγούλες «Τσανάκα» και «Κυριακή» στα βόρεια-βορειοδυτικά, «Γρίβα» στα δυτικά-βορειοδυτικά και «Βρωμόπετρα» στα νότια.
Όνομα
Το όνομα Κιλελέρ είναι τουρκικό. Ετυμολογικά παράγεται από την λέξη göl (γκιολ), που σημαίνει λίμνη, λάκκος, έλος. Παλαιότερα υπήρχαν πολλά έλη στην περιοχή. Ο πληθυντικός της λέξης είναι göleler (Κιολελέρ), και τελικά Κιλελέρ που σημαίνει ελώδης τόπος. Λερ και Λαρ είναι καταλήξεις πληθυντικού αριθμού ονομάτων στην τουρκική γλώσσα.
Ο οικισμός από το 1919 (με το ΦΕΚ 29Β - 10/05/1919) μέχρι το 1985 (με το ΦΕΚ 74Α - 26/04/1985) ονομαζόταν Κυψέλη.
Ιστορία
Στην περιοχή έχουν ανασκαφεί οικισμοί της νεολιθικής εποχής και έχουν ανακαλυφθεί ευρήματα εκείνης της περιόδου. Στο ύψωμα «Τζαμί» βρέθηκε μυκηναϊκός λακκοειδής τάφος. Στον τάφο βρέθηκαν 5 μυκηναϊκά αλάβαστρα και χάντρες από ορεία κρύσταλλο. Το ύψωμα Τζαμί πήρε το όνομά του από το τζαμί που ήταν κατασκευασμένο εκεί. Σήμερα σώζονται μόνο μερικά ερείπια. Ο Αργύρης Φιλιππίδης στο έργο του Μερική Γεωγραφία, το οποίο γράφηκε το 1815, αναφέρει ότι στο Κιλελέρ υπήρχαν 30 σπίτια Χριστιανών και 10 Μουσουλμάνων (Τούρκων), οι οποίοι όμως παλιότερα ήταν περισσότεροι, γι'αυτό και στην περιοχή κατασκευάστηκε τζαμί.
Εξέγερση του Κιλελέρ
Στις 6 Μαρτίου του 1910, τα αιματηρά επεισόδια που ξεκίνησαν από το χωριό Κιλελέρ και εξαπλώθηκαν σε άλλες πόλεις της Θεσσαλίας, αποτέλεσαν το πιο βίαιο και σημαίνον γεγονός κατά τη διάρκεια της αγροτικής μεταρρύθμισης στην Ελλάδα, η οποία κατά τ' άλλα κύλησε χωρίς μεγάλες εντάσεις. Η εξέγερση κράτησε τρεις ημέρες και άφησε πίσω της τρεις νεκρούς.
Αξιοθεάτα - Πολιτισμός
Στο χωριό λειτουργεί από το 2010 λαογραφικό μουσείο, το οποίο στεγάζεται στο πρώην δημαρχείο του Κιλελέρ. Στη συλλογή του μουσείου συμπεριλαμβάνονται οικιακά σκεύη, υφαντά, τοπικές ενδυμασίες και άλλα καθημερινά αντικείμενα από τον 18ο αιώνα, τα οποία συνέλεξε ο σύλλογος γυναικών Κιλελέρ.
Κάθε χρόνο την πρώτη Κυριακή του Μαρτίου διοργανώνονται από το δήμο τα «Κιλελέρεια», για να τιμήσουν την επέτειο της εξέγερσης. Κατά τη διάρκεια της εκδήλωσης γίνεται δέηση στους πεσόντες και κατάθεση στεφάνων στο Μνημείο του Αγρότη. Το μνημείο αποκαλύφθηκε το 1997 και είναι έργο του Βολιώτη γλύπτη Δημητρίου Γκεντέκου. Απεικονίζει έναν κολίγο που κρατάει κοσιά και φοράει τραγιάσκα.
Αρχές Σεπτεμβρίου διοργανώνεται η «Γιορτή Βάμβακος», με πολλές κοινωνικές και πολιτιστικές εκδηλώσεις.
Λαογραφικό Μουσείο Κιλελέρ
Το Μουσείο στεγάζεται στο κτίριο του παλιού Δημαρχείου της Τοπικής Κοινότητας Κιλελέρ το οποίο παραχωρήθηκε από το Δήμο και λειτουργεί καθημερινά.
Κιλελέρ: πανηγυρίζει στη μνήμη του Αγ. Γεωργίου και στον οικισμό Κοκκίνες της Αγίας Παρασκευής και του Αγίου Αθανασίου.
Παραπομπές
Κατηγορία:Χωριά του νομού Λάρισας Κατηγορία:Δήμος Κιλελέρ Κατηγορία:Νομός Λάρισας
1575 Γουίνιφρεντ
Η Γουίνιφρεντ (Winifred) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,748. Ανακαλύφθηκε το 1950 από τον Ρ. Κάμερον του αστεροσκοπείου "Goethe Link" του Πανεπιστημίου της Ιντιάνα, στο Μπρούκλιν της Ιντιάνα, και πήρε το όνομά της προς τιμή της Αμερικανίδας πλανητολόγου Γουίνιφρεντ Σώτελ Κάμερον (Winifred Sawtell Cameron).
Φυσικά χαρακτηριστικά
Η μέση διάμετρος της Γουίνιφρεντ εκτιμάται σε 9,3 χιλιόμετρα περίπου, ενώ το γεωμετρικό άλβεδό της είναι 0,245 ± 0,064. Η Γουίνιφρεντ περιστρέφεται γύρω από τον εαυτό της μία φορά κάθε 125 ώρες, μία εξαιρετικά αργή περιστροφή για αστεροειδή.
Εξωτερικοί σύνδεσμοι
Γουινιφρεντ
402
Η τρέχουσα σελίδα αφορά το έτος 402 κατά το Γρηγοριανό ημερολόγιο
Θάνατοι
Κατηγορία:Έτη
Μιχαήλ Ροντζιάνκο
μικρογραφία|δεξιά|Μιχαήλ Ροντζιάνκο Ο Μιχαήλ Βλαντίμιροβιτς Ροντζιάνκο (Ρωσικά: Михаи́л Влади́мирович Родзя́нко, Ουκρανικά: Михайло Володимирович Родзянко, 21 Φεβρουαρίου 1859, Κυβερνείο του Εκατερίνοσλαβ – 24 Ιανουαρίου 1924, Μπέοντρα, Βασίλειο της Γιουγκοσλαβίας) ήταν Ρώσος πολιτικός, Σύμβουλος Επικρατείας και αρχιθαλαμηπόλος της Αυτοκρατορικής οικογένειας, Πρόεδρος της Κρατικής Δούμας και ένας από τους ηγέτες της Φεβρουαριανής Επανάστασης του 1917, κατά την οποία ηγήθηκε της Προσωρινής Επιτροπής της Κρατικής Δούμας. Ήταν άνθρωπος κλειδί στα γεγονότα που οδήγησαν στην παραίτηση του Νικόλαου Β΄ της Ρωσίας στις 15 Μαρτίου 1917.
Η ζωή του
Ο Ροντζιάνκο γεννήθηκε στην Ποπασνάγια. Προήλθε από μια παλιά και πλούσια Ουκρανική οικογένεια ευγενών και σπούδασε στο Corps des Pages. Από το 1877 μέχρι το 1882 υπηρέτησε στο Σύνταγμα Ιππικού της Φρουράς της Αυτής Μεγαλειότητος. Το 1884 ο Ροντζιάνκο παντρεύτηκε την Άννα Νικολάεβνα Γκαλιτζίνε (1859-1929)· το ζευγάρι είχε τρία παιδιά. Το 1885 παραιτήθηκε και έζησε στα κτήματά του στο Νοβγκορόντ Όμπλαστ. Διορίστηκε Τελετάρχης των τιτλούχων ευγενών. Ο Ροντζιάνκο υπηρέτησε σαν Τελετάρχης το 1899. Το 1900 εξελέγη στο Κυβερνείο του Εκατερίνοσλαβ. Από το 1903 μέχρι το 1905 εξέδιδε μια εφημερίδα, που λεγόταν “Herald Katerinoslav zemstvos”. Το 1906 εξελέγη στα Ζέμστβο ως Εκτελεστικός των Επαρχιακών Ζέμστβο.
Το 1905 ο Ροντζιάνκο ήταν ένας από τους ιδρυτές και ηγέτες του κόμματος των Οκτωβριστών. Έγινε βουλευτής στην Τρίτη Δούμα (1907), αντιπρόεδρος το 1909 και εξελέγη Πρόεδρος στις 22 Μαρτίου 1911 μετά την παραίτηση του Αλεξάντρ Γκουτσκόφ, τον οποίο μισούσαν στην Αυλή σαν “Νεότουρκο”. Συνέχισε μετά σαν Πρόεδρος της Τέταρτης Δούμας από 15 Νοεμβρίου 1912 μέχρι τη διάλυσή της στις 6 Οκτωβρίου 1917 (πριν την Οκτωβριανή Επανάσταση).
Πρόεδρος της Τέταρτης Δούμας
Ο Ροντζιάνκο είχε τη γνώμη, μετά τη συνάντηση μεταξύ Γκριγκόρι Ρασπούτιν και Τσάρου Νικολάου Β΄ ότι αυτή: “Σηματοδότησε την αρχή της παρακμής της Ρωσικής κοινωνίας και της απώλειας του γοήτρου του θρόνου και του ίδιου του Τσάρου”. Ο Ροντζιάνκο συγκέντρωσε πληροφορίες για τον Ρασπούτιν και τις παρέδωσε στον Τσάρο. Ο Ροντζιάνκο ζήτησε ο Ρασπούτιν να εγκαταλείψει την πρωτεύουσα, και ο Θεοφάνης της Πολτάβα κράτησε τον Ρασπούτιν για τη σέκτα των Πιστών του Χριστού (Khlysts). “Ο αυτοκράτορας δεν έλαβε υπόψη του την έκθεση, η οποία, ωστόσο, αποδείκνυε χωρίς αμφιβολία ότι ο Ρασπούτιν δεν ήταν ο άγιος άνθρωπος που ισχυριζόταν ότι είναι”. Στις 21 Φεβρουαρίου 1913 ο Ροντζιάνκο εκδίωξε τον Ρασπούτιν από τον Καθεδρικό της Παναγίας του Καζάν λίγο πριν τον εορτασμό των 300 ετών διακυβέρνησης των Ρομανόφ πάνω στη Ρωσία. Είχε τοποθετήσει τον εαυτό του μπροστά από τα καθίσματα τα οποία ο Ροντζιάνκο, μετά από μεγάλη δυσκολία, είχε εξασφαλίσει για τη Δούμα. Σύμφωνα με τον Ορλάντο Φίντζις “… τα μέλη επρόκειτο να καθίσουν πίσω, πολύ πίσω από τις θέσεις που κρατήθηκαν για τους συμβούλους επικρατείας και τους γερουσιαστές. Αυτό, παραπονέθηκε στον τελετάρχη, ‘δεν ήταν σύμφωνο με το αξίωμα’ του κοινοβουλίου. Ο Ρασπούτιν θεωρούσε τον Ροντζιάνκο προσωπικό εχθρό και τον κατήγγειλε σαν ‘χοντρή γάτα’ ”. μικρογραφία|δεξιά|Μιχαήλ Ροντζιάνκο, 1910
Η 11η Αυγούστου 1915, ήταν η ημέρα που ο Τσάρος ανακοίνωσε ότι θα αναλάμβανε την Ανωτάτη Διοίκηση από τον Μέγα Δούκα Νικόλαο. Σύμφωνα με τον Μ. Νελίπα ο Ροντζιάνκο έπαθε έμφραγμα. Κατά κάποιον τρόπο ο Ροντζιάνκο συνέβαλε στη δημιουργία του Προοδευτικού Μπλοκ.
Για τον Ροντζιάνκο ο Αλεξέι Κβοστόφ είχε κάνει ό,τι καλύτερο μπορούσε για την καταπολέμηση της κλίκας Ρασπούτιν και ο Πρωθυπουργός Μπόρις Στούρμερ θα γινόταν δικτάτορας με πλήρεις εξουσίες στις αρχές του 1916. Το καλοκαίρι του 1916 υπήρξε και άλλη κρίση στην κυβέρνηση: Ο Αλεξάντρ Προτοπόποφ προτάθηκε από τον Ροντζιάνκο στον Τσάρο και ο Προτοπόποφ έκανε νύξη για τον Ροντζιάνκο σαν Πρωθυπουργό και Υπουργό Εξωτερικών. Αλλά αφού ο Προτοπόποφ έγινε Υπουργός Εσωτερικών και είχε εκφράσει τον θαυμασμό του για την κυβερνώσα οικογένεια, η Δούμα του επιτέθηκε και απαίτησε αμέσως την απόλυσή του. Ο Ροντζιάνκο απαίτησε την εξορία της Αυτοκράτειρας στην Κριμαία μέχρι το τέλος του πολέμου. Η Τσαρίνα απαίτησε να αφαιρεθεί από τον Ροντζιάνκο η θέση του στην Αυλή. Αναφερόταν σε αυτόν στα γράμματά της σαν ο παλιάνθρωπος.
Η Ζινάιντα Γιουσούποβα, η αδελφή της Αλεξάνδρας, Ελισάβετ, η Μεγάλη Δούκισσα Βικτώρια και η μητέρα του Τσάρου προσπάθησαν να επηρεάσουν τον Αυτοκράτορα ή την πεισματάρα σύζυγό του να απομακρύνουν τον Ρασπούτιν, χωρίς όμως επιτυχία. Ο Ροντζιάνκο είπε στον Νικόλαο την αλήθεια, αφού πιέστηκε από τη μητέρα του Τσάρου και τις αδελφές του. Γι’ αυτόν ήταν σαφές ότι δεν έπρεπε να επιτρέπεται στην Αλεξάνδρα να αναμιγνύεται στις κρατικές υποθέσεις μέχρι το τέλος του πολέμου· φερόταν στον σύζυγό της σαν να ήταν μικρό παιδί, σχεδόν ανίκανο να φροντίσει τον εαυτό του.
Στις 7 Ιανουαρίου 1917 ο Ροντζιάνκο είπε στον Τσάρο όσον αφορά την κυβέρνησή του: “Όλοι οι καλύτεροι έχουν απομακρυνθεί ή παραιτηθεί. Παραμένουν αυτοί με χαμηλή εκτίμηση”.
Η Φεβρουαριανή Επανάσταση
μικρογραφία|δεξιά|Ο Μιχαήλ Ροντζιάνκο το 1917
Ο Μιχαήλ Ροντζιάνκο ήταν ένας από τους κεντρικούς πολιτικούς κατά τη Ρωσική Φεβρουαριανή Επανάσταση. Στις 26 Φεβρουαρίου ο Ροντζιάνκο πίεσε σε ένα τηλεγράφημα τον Τσάρο να ανακοινώσει μεταρρυθμίσεις. “Σοβαρή κατάσταση στην πρωτεύουσα, όπου η αναρχία βασιλεύει. Γενική δυσαρέσκεια αυξάνεται. Στους δρόμους συνεχείς πυροβολισμοί, και ένα μέρος των στρατευμάτων βάλει κατά του άλλου. Είναι αναγκαίο να ορίσετε χωρίς καθυστέρηση ένα πρόσωπο που κατέχει την εμπιστοσύνη του λαού, που θα σχημάτιζε μια νέα Κυβέρνηση. Το να περιμένουμε είναι αδύνατο”. Ο Νικόλαος αρνήθηκε να απαντήσει, και σε μια συζήτηση με τον Κόμη Βλαντιμίρ Φρίντερικς αναφέρθηκε σε αυτόν, όχι με πολύ σεβασμό, σαν ο “χοντρο-κοιλιάς Ροντζιάνκο”. Στις 27 Φεβρουαρίου παραιτήθηκε από Αρχηγός της Φρουράς. Στις 28 Φεβρουαρίου προήδρευσε της Προσωρινής Επιτροπής της Κρατικής Δούμας και συνέστησε τις τοπικές κυβερνήσεις να παραμείνουν ήρεμες. Την 1η Μαρτίου η εξουσία πέρασε πλήρως στα χέρια του Σοβιέτ της Πετρούπολης. Εκείνη την ημέρα ο Ροντζιάνκο διαβεβαίωσε τον στρατηγό Μιχαήλ Αλεξέγιεφ ότι οι ηγέτες της Δούμας μάλλον παρά αυτοί του Σοβιέτ, θα σχημάτιζαν τη νέα κυβέρνηση στην Πετρούπολη. Ο Ροντζιάνκο συζήτησε την κατάσταση με τον Στρατηγό Νικολάι Ρούζσκι, ο οποίος είχε το Αυτοκρατορικό τρένο σταματημένο στο Πσκοβ. Ο Νικόλαος Β΄ δεν είχε άλλη επιλογή, παρά να ακολουθήσει τη συμβουλή του Ροντζιάνκο. Στις 2 Μαρτίου σχηματίστηκε η Ρωσική Προσωρινή Κυβέρνηση, που περιελάμβανε μέλη του Σοσιαλ-Επαναστατικού Κόμματος. Ο Ροντζιάνκο διόρισε τον στρατηγό Λαβρ Κορνίλοφ επικεφαλής των στρατευμάτων στην Πετρούπολη. Το βράδυ ο Ροντζιάνκο έκανε τις συνομιλίες της παραίτησης με τον Τσάρο, για να ικανοποιήσει τα πλήθη. μικρογραφία|αριστερά|Μια φωτογραφία του Τσάρου μετά την παραίτησή του
Νωρίς το πρωί της 3ης Μαρτίου (παλαιό ημερολόγιο) ή 15 Μαρτίου (νέο ημερολόγιο) ο Τσάρος παραιτήθηκε υπέρ του γιού του Αλεξέι (αλλά ανακοινώθηκε δημόσια την επόμενη ημέρα). Καθώς ο τσάρεβιτς υπέφερε από μια ανίατη ασθένεια, αιμοφιλία Β, οι προσδοκίες για τη ζωή του ήταν μειωμένες. Τότε ο Μέγας Δούκας Μιχαήλ Αλεξανδρόβιτς της Ρωσίας ήρθε στο προσκήνιο σαν ο νέος διάδοχος του θρόνου, αλλά θεωρήθηκε απορριπτέος. Με τον Πρίγκιπα Λβοφ, τον Αλέξανδρο Κερένσκι και τον Πάβελ Μιλιουκόφ, ο Ροντζιάνκο επισκέφθηκε τον Μέγα Δούκα Μιχαήλ. Ο Μέγας Δούκας αρνήθηκε το στέμμα μετά από μια μακρά συζήτηση με τον Ροντζιάνκο.
Ο Ροντζιάνκο παρέμεινε πρωθυπουργός για λίγες ημέρες. Κατάφερε να δημοσιεύσει μια διαταγή για την άμεση επιστροφή των στρατιωτών στους στρατώνες τους και δευτερευόντως για τους αξιωματικούς τους. Γι’ αυτούς ο Ροντζιάνκο ήταν εντελώς ανεπιθύμητος για πρωθυπουργός και ο Πρίγκιπας Γκεόργκι Λβοφ, μέλος του Συνταγματικού Δημοκρατικού Κόμματος, έγινε ο διάδοχός του.
Τα μετέπειτα χρόνια
Μαζί με τον Αλεξάντρ Γκουτσκόφ ίδρυσε ένα φιλελεύθερο δημοκρατικό κόμμα το καλοκαίρι του 1917. Μετά την Οκτωβριανή Επανάσταση ή λίγο καιρό μετά την κατάληψη της εξουσίας από τον Λένιν, εγκατέλειψε την Πετρούπολη και πήγε στο Ροστόβ-να-Ντόνου και την Κριμαία. Ο Ροντζιάνκο υποστήριξε τον Άντον Ντενίκιν και τον Πιότρ Βράγγελ, αλλά όταν έγινε φανερό ότι ο Λευκός Στρατός είχε ηττηθεί μετανάστευσε στη Σερβία το 1920. Εκεί έγραψε τις αναμνήσεις του Η Βασιλεία του Ρασπούτιν: η κατάρρευση μιας Αυτοκρατορίας. Σύμφωνα με τον Bernard Pares απεβίωσε σε μεγάλη φτώχια. Τα λείψανά του μεταφέρθηκαν στο νέο νεκροταφείο στο Βελιγράδι.
Χάιλικα του Πέτεντορφ-Λένγκενφελντ
Η Χάιλικα, γερμ. Heilika von Pettendorff-Lengenfeld (π. 1103 - 14 Σεπτεμβρίου 1170) από τον Οίκο του Πέτεντορφ ήταν κόρη του κυρίου του Πέτεντορφ-Λένγκενφελντ και με τον γάμο της έγινε κόμισσα του Σάιερν-Βίττελσμπαχ & παλατινή κόμισσα της Βαυαρίας.
Βιογραφία
Ήταν κόρη τού Φρειδερίκου Γ΄, κυρίου του Πέτεντορφ-Λένγκενφελντ-Χόπφενοε (απεβ. 1112-19). Μητέρα της ήταν η Χάιλικα των Χοενστάουφεν, κόρη του Φρειδερίκου Α΄, δούκα της Σουαβίας και της Αγνής των Σαλίων, κόρης του Ερρίκου Δ΄, δούκα της Βαυαρίας & βασιλιά της Γερμανίας.
Ο πατέρας της απεβίωσε χωρίς άρρενες απογόνους. Η Χάιλικα του Πέτεντορφ παντρεύτηκε τον κόμη του Σάιερν, που αργότερα έγινε από τον Ερρίκο Ε΄ της Γερμανίας (εξάδελφο της Αγνής των Σαλίων) παλατινός κόμης της Βαυαρίας. Ο σύζυγός της το 1124 μετακόμισε από το κάστρο Σάιερν (βόρεια του Μονάχου) στο κάστρο Βίττελσμπαχ στο Άιχαχ (βορειοδυτικά του Μονάχου) και δώρησε το κάστρο Σάιερν στο τάγμα των Βενεδικτίνων, που το μετέτρεψαν σε μοναστήρι.
Η αδελφή της Χάιλβιχ παντρεύτηκε τον Γκέμπχαρντ Α΄, κόμη του Λόιχτενμπεργκ και έφερε την κυριότητα του Βάλντεκ στον γάμο. Η Χάιλικα του Πέτεντορφ απεβίωσε 67 ετών και τάφηκε στο αββαείο Ένσντορφ.
Οικογένεια
Παντρεύτηκε το 1116 τον Όθωνα Δ΄ του Βίττελσμπαχ, κόμη του Σάιερν και είχε τέκνα:
Παραπομπές
Κατηγορία:Γερμανίδες κόμισσες Κατηγορία:Πρόσωπα της Μεσαιωνικής Γερμανίας
Εξώστης (έντυπο)
thumb|200px|Εξώφυλλο τεύχους του εβδομαδιαίου εντύπου Εξώστης, 5 με 11 Μαΐου 2011. Το εξώφυλλο είναι έργο της Στεφανίας Βελδεμίρη. Ο Εξώστης είναι το πρώτο δωρεάν διανεμόμενο έντυπο (free press) στην Ελλάδα. Έδρα του έντυπου είναι η Θεσσαλονίκη. Ιδρυτής του ο δημοσιογράφος και συγγραφέας Τάσος Μιχαηλίδης. Στενοί του συνεργάτες ήταν η Δώρα Ιωακειμίδου και ο Χρήστος Πιστοφίδης. Αρχισυντάκτης ο Στράτος Κερσανίδης. Σκοπός του έντυπου ήταν να καλύψει ένα κενό ενημέρωσης που υπήρχε σε ό,τι αφορούσε στα πολιτιστικά και πιο ειδικά στα κινηματογραφικά και καλλιτεχνικά δρώμενα της πόλης.
Η πρώτη κυκλοφορία του Εξώστη έγινε στις 13 Νοεμβρίου 1987 και γνώρισε μεγάλη αποδοχή, ανοίγοντας το δρόμο σε πολλά free press έντυπα. Από τότε και επί 24 χρόνια ο Εξώστης, υπήρξε εβδομαδιαία εφημερίδα πολιτισμού, με παρουσία στη Θεσσαλονίκη. Κυκλοφορούσε κάθε Πέμπτη και τροφοδοτούσε τη Θεσσαλονίκη με πληροφορίες και απόψεις για τον πολιτισμό και την πολιτική, για το σινεμά, τις συναυλίες, τα εικαστικά αλλά και τον παλμό της πόλης. Στις 14 Ιουνίου του 2000 ο ιδρυτής του έντυπου πέθανε.
Το καλοκαίρι του 2010 ο "Εξώστης" σταμάτησε να κυκλοφορεί προσωρινά για οικονομικούς λόγους.
Εξωτερικοί σύνδεσμοι
Κατηγορία:Περιοδικά με τόπο έκδοσης τη Θεσσαλονίκη Κατηγορία:Ελληνικά περιοδικά Κατηγορία:Ιστότοποι της Ελλάδας
Θανάσης Παπαγεωργίου
Με το όνομα Θανάσης Παπαγεωργίου είναι γνωστοί οι:
Τελπανέκα
Η Τελπανέκα (ισπανικά: Telpaneca) είναι ένας από τους οκτώ δήμους του Διαμερίσματος Μαδρίς της Νικαράγουας. Πρωτεύουσα είναι η Τελπανέκα.
Ιράν Εόρι
Η Ιράν Εόρι (Irán Eory, γεννημένη ως Ελβίρα Τερέσα Εόρι Σίντι Elvira Teresa Eory Sidi, 21 Οκτωβρίου 1937 - 10 Μαρτίου 2002) ήταν Ιρανο-Ισπανίδα και Μεξικανή ηθοποιός και μοντέλο.
Τελπανέκα
Η πόλη
thumb|left|250px|Τελπανέκα
Ιράν Εόρι
Φιλμογραφία
Ταινίες
Τηλενουβέλες
Τελπανέκα
Παραπομπές
Τ Τ
Ιράν Εόρι
Φιλμογραφία
Τηλεόραση
Εξωτερικοί Σύνδεσμοι
Κατηγορία:Μεξικανές ηθοποιοί κινηματογράφου Κατηγορία:Μεξικανές ηθοποιοί τηλεόρασης Κατηγορία:Ισπανοί ηθοποιοί Κατηγορία:Ισπανοί μοντέλα Κατηγορία:Μεξικανοί μοντέλα
Εσωκομματικές εκλογές ΠΑΣΟΚ 2015
Οι εσωκομματικές εκλογές του ΠΑΣΟΚ του 2015 πραγματοποιήθηκαν στις 14 Ιουνίου με τη συμμετοχή τριών υποψηφίων. Νικήτρια αναδείχθηκε η Φώφη Γεννηματά, με 51,69%, η οποία επικράτησε του Ανδρέα Λοβέρδο και του Οδυσσέα Κωνσταντινόπουλο. Στις εκλογές συμμετείχαν 52.388 μέλη και φίλοι του κόμματος.
Ιστορικό
Εξαιτίας των χαμηλών εκλογικών αποτελεσμάτων στις εκλογές του Ιανουαρίου του 2015 και της εκλογικής και κοινοβουλευτικής συρρίκνωσης του ΠΑΣΟΚ, ενεργοποιήθηκαν οι εσωτερικές διαδικασίες του Κινήματος, για τη διοργάνωση Συνεδρίου.
Το 10ο Συνέδριο του ΠΑΣΟΚ ξεκίνησε στις 5 Ιουνίου και διήρκεσε τρεις ημέρες. Στο Συνέδριο αποφασίστηκε η μετεξέλιξη του ΠΑΣΟΚ σε έναν πολιτικό φορέα της ευρύτερης Κεντροαριστεράς και η εκλογή νέου προέδρου από τη βάση στις 14 Ιουνίου. Υποψηφιότητα κατέθεσαν η Φώφη Γεννηματά, ο Ανδρέας Λοβέρδος και ο Οδυσσέας Κωνσταντινόπουλος. Τέλος εξελέγησαν τα νέα μέλη της Κεντρικής Πολιτικής Επιτροπής.
Μετέπειτα γεγονότα
Στις 31 Αυγούστου 2015, η Φώφη Γεννηματά και ο πρόεδρος της Δημοκρατικής Αριστεράς Θανάσης Θεοχαρόπουλος, ανακοίνωσαν την κοινή κάθοδο των δύο κομμάτων ενόψει των βουλευτικών εκλογών του 2015, σε κοινό συνδυασμό, με το όνομα Δημοκρατική Συμπαράταξη. Τελικά, ο συνασπισμός των κομμάτων αύξησε τα ποσοστά του συγκριτικά με τις εκλογές του Ιανουαρίου, λαμβάνοντας 6,28% και 17 έδρες, έναντι 4,68% (13 έδρες) και 0,48% (καμία έδρα) για το ΠΑΣΟΚ και τη ΔΗΜΑΡ, αντίστοιχα. Μία από τις έδρες κατέλαβε ο Θανάσης Θεοχαρόπουλος, ενώ τις υπόλοιπες 16 το ΠΑΣΟΚ.
Στις 14 Ιανουαρίου 2016 διαγράφτηκε από την Κοινοβουλευτική Ομάδα, με απόφαση της Γεννηματά, ο βουλευτής Λακωνίας Λεωνίδας Γρηγοράκος ύστερα από δηλώσεις του υπέρ του νέου προέδρου της Νέας Δημοκρατίας Κυριάκου Μητσοτάκη, ενώ μετά από ένα χρόνο επανεντάχθηκε και πάλι στο ΠΑΣΟΚ. Επίσης, δύο βουλευτές εκλεγμένοι με το Ποτάμι, ο βουλευτής Ροδόπης Ιλχάν Αχμέτ και ο βουλευτής Λάρισας, Κωνσταντίνος Μπαργιώτας προσχώρησαν στο ΠΑΣΟΚ και στην Κ.Ο. της Δημοκρατικής Συμπαράταξης.
Τον Ιούλιο του 2017 η Γεννηματά, από το βήμα του συνεδρίου της Δημοκρατικής Συμπαράταξης, ανακοίνωσε τη δημιουργία ενός νέου ενιαίου κεντροαριστερού φορέα στην Ελλάδα πριν από το τέλος του έτους, με εκλογή προέδρου από τη βάση. Στις διεργασίες συγκρότησης του νέου φορέα συμμετείχαν τα κόμματα που συγκροτούν τη Δημοκρατική Συμπαράταξη και το Ποτάμι.
Παραπομπές
Κατηγορία:Πανελλήνιο Σοσιαλιστικό Κίνημα Πασοκ 2015
Αλέξια (τραγουδίστρια)
Η Αλεξία Βασιλείου (γεν. 5 Φεβρουαρίου 1964, Αμμόχωστος), γνωστή και ως Αλέξια, είναι Ελληνοκύπρια τραγουδίστρια, συνθέτρια, στιχουργός και ακτιβίστρια, με ιδιαίτερη σχέση προς την τζαζ μουσική, αλλά και γενικότερα με τον φωνητικό αυτοσχεδιασμό, με πολλούς χρυσούς και πλατινένιους δίσκους στο ενεργητικό της και με μεγάλες επιτυχίες στη δεκαετία του '80 και '90.
Έχει ασχοληθεί με πολλά μουσικά είδη: τζαζ, ποπ, γκόσπελ, φολκ και αβάν-γκαρντ σε μουσική για ταινίες με κλασικές ορχήστρες, τζαζ κουαρτέτα, ένα πιάνο, μόνο φωνή.
Βιογραφία
Γεννήθηκε στην Αμμόχωστο της Κύπρου, όπου και έζησε τα πρώτα παιδικά της χρόνια ως τον Αύγουστο του 1974, όταν η τουρκική εισβολή ανάγκασε την οικογένεια της να φύγουν ως πρόσφυγες.
Γιουροβίζιον, σπουδές και σταδιοδρομία στο εξωτερικό
Συμμετείχε δύο φορές στον Διαγωνισμός Τραγουδιού Eurovision εκπροσωπώντας την Κύπρο. Την πρώτη φορά, το 1981, εμφανίστηκε ως μέλος του συγκροτήματος Island και κατάφερε να κερδίσει την 6η θέση με το τραγούδι «Μόνικα» σε μουσική Δώρου Γεωργιάδη και στίχους Σταύρου Σιδερά.
Το 1982 πήγε για σπουδές τζαζ στη Βοστώνη στο Μουσικό Κολέγιο Μπέρκλεϊ, από το οποίο και αποφοίτησε το 1985. Κατά τη διάρκεια των σπουδών της ήταν μέλος της Γκόσπελ Χορωδίας, ενώ κατά τη διάρκεια του τελευταίου της έτους, προτάθηκε από το πανεπιστήμιο και συμμετείχε σε δύο συναυλίες του Τσικ Κορία μαζί με την Γκέιλ Μοράν ως η κύρια τραγουδίστρια, ερμηνεύοντας το 15λεπτο μουσικό έργο του "Hello Brazil".
Αργότερα, μετακομίζει στη Νέα Υόρκη και συμμετέχει σε διάφορα μουσικά γκρουπ κάνοντας ζωντανές εμφανίσεις. Είναι ενεργό μέλος 5 συγκροτημάτων και τραγουδάει σε τζαζ κουαρτέτα, αλλά και σε ποπ και ροκ μπάντες. Σταδιακά, γίνεται η κύρια φωνή σε τέσσερα τζαζ και φιούζιον συγκροτήματα. Ένα από αυτά ήταν οι Axiom.
Μαζί με τα συγκροτήματά της, η Αλέξια εμφανίζεται στην περιοχή του Μανχάταν και συνεργάζεται με μπάντες του Φρέντι Τζάκσον και της Ρομπέρτα Φλακ. Την ίδια περίοδο, σε μια από τις συναυλίες της στο club «Jason’s» στο Μανχάταν, έχει την ευκαιρία να γνωρίσει από κοντά τον Λάιονελ Χάμπτον και τον Γουέιν Σόρτερ.
Το πρώτο της single στην Αμερική «I Am Siam» (CBS) ανέβηκε στα charts Top 100 της Αμερικής.
Τα τελευταία χρόνια ζει και εργάζεται στο Λος Άντζελες.thumb|right|Η Αλέξια με τον Τσικ Κορία στο πανεπιστήμιο στη Βοστόνη
Ποπ
Το 1987, συμμετέχει στον Διαγωνισμός Τραγουδιού Eurovision εκπροσωπώντας την Κύπρο με το τραγούδι «Άσπρο-μαύρο», του Άντρου και της Μαρίας Παπαπαύλου κερδίζοντας την 7η θέση. Το τραγούδι ξεπερνά τις 250.000 πωλήσεις στις χώρες της Σκανδιναβίας και αυτό είναι η κύρια αιτία που μετακομίζει στην Ελλάδα και κάνει τον πρώτο της προσωπικό δίσκο με τίτλο Αλέξια σε μουσική Κώστα Χαριτοδιπλωμένου και στίχους Γιώργου Μίτσιγκα. Το άλμπουμ έχει ρεκόρ πωλήσεων για πρωτοεμφανιζόμενο καλλιτέχνη (300.000 αντίτυπα) και η Αλέξια δημιουργεί μια νέα μοντέρνα ποπ σκηνή στην Ελλάδα. Τα τραγούδια «Τα κορίτσια ξενυχτάνε», «Σταλιά σταλιά», «Το ξέρω το ξέρω», «Αγάπη καλοκαιρινή», «Γράμματα», «Θα σε περιμένω», «Κανένας δεν μας σταματά» έγιναν τεράστιες επιτυχίες.
Σεχσουβάρ Σουλτάνα
Η Σεχσουβάρ Βαλιντέ Σουλτάν (Οθ. Τούρκικα:سيسوفار سلطان) (Τούρκικα: Şehsuvar Valide Sultan, 1682 - 27 Απριλίου 1756) ήταν η τρίτη σύζυγος του σουλτάνου Μουσταφά Β΄ και μητέρα του σουλτάνου της Οσμάν Γ΄ Οθωμανικής Αυτοκρατορίας.
Αλέξια (τραγουδίστρια)
Ποπ
Εκείνη τη χρονιά ξεκίνησαν και οι εμφανίσεις της μαζί με τον Πασχάλη στο "Lady M" και συνεχίστηκαν στο «Οn the Rocks». Το 1988, ηχογραφούνται και κυκλοφορεί ένα τριπλό άλμπουμ με τίτλο Party Οn the Rocks, με πωλήσεις και πάλι οι οποίες ξεπερνούν τα 300.000 αντίτυπα. Το 1989 κυκλοφορεί το δεύτερο άλμπουμ με τίτλο Ένα δύο τρία, έναν ποπ δίσκο με πρωτότυπο ευρωπαϊκό ήχο και τα τραγούδια έχουν την υπογραφή του Κρίστιαν Λάιμπλ, του Θοδωρή Παπαδόπουλου, και της Βίλλυς Σανιάνου. Ξεχώρισαν οι επιτυχίες: «Έλα έλα», «Ερωτευμένη», «Όλοι θέλουνε να ξεχωρίζουν», «Χρόνια πολλά», «Κοίταξέ με», «Ένα δυο τρία». Ο δίσκος έγινε πολύ σύντομα χρυσός. Τα Χριστούγεννα της ίδιας χρονιάς κυκλοφόρησε σε maxi-single διασκευή του γνωστού τραγουδιού «Last Christmas» του George Michael, με τον ελληνικό τίτλο «Οι καμπάνες χτυπούν».
Σεχσουβάρ Σουλτάνα
Ο πλήρης τίτλος ήταν: Devletlu İsmetlu Şehsuvar Valide Sultan Aliyyetü'ş-Şân Hazretleri
Αλέξια (τραγουδίστρια)
Ποπ
Το 1990 κυκλοφορεί τον δίσκο Έλα μια νύχτα σε μουσική Κώστα Χαριτοδιπλωμένου και στίχους Γιώργου Μίτσιγκα και πάλι. Το άλμπουμ κυκλοφόρησε τον Οκτώβριο και ξεχώρισαν τα τραγούδια «Ορκίσου», «Δίλημμα», «Αλλάξαμε θέση», «Παίζω και χάνω», «Καλημέρα», «Ψεύτικος κόσμος», που είχε θέμα τα ναρκωτικά. Την επόμενη χρονιά, η Αλέξια ξεκινά μια καμπάνια κατά των ναρκωτικών με συναυλίες σε όλη την Ελλάδα και σε πολλά από τα σχολεία της χώρας. Την πλαισίωναν οι Μπλα Μπλα και οι Πυξ Λαξ. Το 1991 παίρνει το πρώτο βραβείο για την Ελλάδα στο Φεστιβάλ Eurosong που έγινε στην Κέρκυρα, με το τραγούδι «Έλα». Η μουσική είναι του Μίμη Πλέσσα και οι στίχοι της Λουκίλας Καρέρ, ενώ διευθυντής ορχήστρας είναι ο Μίμης Πλέσσας. Τον διαγωνισμό τον παρουσίασε η Κέλυ Σακάκου.
Σεχσουβάρ Σουλτάνα
Ζωή
Ήταν Σέρβα αρχόντισσα, το όνομά της ήταν Μαρία και γεννήθηκε το 1682. Έγινε η δεύτερη παλλακίδα του σουλτάνου Μουσταφά Β΄ μετά την πρώτη παλλακίδα του, Σαλιχά Σουλτάν, η οποία ήταν μητέρα του σουλτάνου Μαχμούτ Α΄. Σύμφωνα με άλλες πηγές ήταν Ρωσίδα. Οι γυναίκες του οθωμανού σουλτάνου ζούσαν στο αυτοκρατορικό Χαρέμι, ένα από τα πιο σημαντικά στοιχεία της οθωμανικής αυλής. Σύμφωνα με την οθωμανική παράδοση της δόθηκε αραβικό όνομα. Στις 3 Ιανουαρίου 1699 σε ηλικία 17 ετών γέννησε τον γιο της, Οσμάν Γ΄. Είχε επίσης μία κόρη, την Εμετουλάχ Σουλτάν.
Ο Μαχμούτ Α΄, ο πρώτος γιος του Μουσταφά Β΄ και της Σαλιχά Σουλτάν και ο μεγαλύτερος ετεροθαλής αδελφός του Οσμάν Γ΄, διαδέχθηκε τον πατέρα του ως Σουλτάνος. Τον Μαχμούτ διαδέχθηκε ο ετεροθαλής αδελφός του, Οσμάν Γ΄, έτσι η Σεχσουβάρ έγινε η νέα Βαλιντέ Σουλτάν.
Πέθανε στις 27 Απριλίου του 1756 σε ηλικία 74 ετών και τάφηκε στο Νουρουοσμανιγιέ Τζαμί, που βρίσκεται στην περιοχή Φατίχ, στην Κωνσταντινούπολη. Το τζαμί ολοκληρώθηκε κατά την βασιλεία του Οσμάν Γ΄, που τάφηκε με την μητέρα του, Σεχσουβάρ, σε ξεχωριστό τουρμπέ (τάφο).
Πηγές
Κατηγορία:Βασιλομήτωρ Κατηγορία:Βαλιδέ Σουλτάνες Κατηγορία:Σουλτάνες της Οθωμανικής Αυτοκρατορίας
Αλέξια (τραγουδίστρια)
Ποπ
Το 1992, πρωταγωνιστεί σε διαφημιστικό κλιπ για το αναψυκτικό ΗΒΗ. Το τραγούδι που ακούγεται στη διαφήμιση είναι το «Ξυπνάει ο άλλος μου εαυτός», μια σύνθεση του Γιώργου Αλκαίου και της Αναστασίας Μουτσάτσου. Τον Σεπτέμβριο κυκλοφορεί το τέταρτο άλμπουμ της με τίτλο Νερομπογιές. Στον δίσκο αυτό η Αλέξια ωριμάζει και ερμηνευτικά και σε επιλογή τραγουδιών και ταυτόχρονα τολμά και προτείνει ένα αλλιώτικο ρεπερτόριο για το είδος, που είχε ταυτιστεί στο ξεκίνημά της. Τη μία πλευρά του δίσκου έγραψαν ο Σπύρος Πάζιος και η Τασούλα Θωμαΐδου («Μάτια μου», «Νερομπογιές», «Τρυφερά», «Έχω μια αγάπη»), ενώ την άλλη πλευρά ο Κώστας Τουρνάς και ο Σταύρος Λάντσιας («Μπορεί», «Όσο θα λείπεις», «Είσαι το καλυτερό μου», «Σπίτι σου ή σπίτι μου» και το «Η δική μου η πατρίδα» που είναι αφιερωμένο στην Κύπρο).thumb|left|Το εξώφυλλο του δισκου Νερομπογιές (1992)
Κλασικά
thumb|right|Το εξώφυλλο από το Cd Η Αλέξια ερμηνεύει τα κλασικά (1993)Το 1993, η Αλέξια ερμηνεύει τα "Κλασικά" σε έναν διπλό δίσκο, με περιεχόμενο παλιά τραγούδια που έχουν γραφτεί από το 1939 ως το 1968 με την υπογραφή μεγάλων δημιουργών, όπως ο Γιώργος Μουζάκης (Σκλάβα), ο Τάκης Μωράκης (Τι είν᾽αυτό που το λένε αγάπη) κ.ά. Η ενορχήστρωση ανήκει στον Κώστα Καπνίση, ενώ οι ηχογραφήσεις έγιναν στη Βουλγαρία με τη Συμφωνική της Βουλγαρίας.
Τα τραγούδια έχουν έντονο το στοιχείο της τζαζ και ειδικά της Big Band μουσικής του παλιού Χόλιγουντ. Η ἐρευνα για την επιλογή των τραγουδιών και η όλη προετοιμασία πήρε 9 μήνες. Στο δίσκο συμμετέχουν σε ντουέτα με την Αλέξια η Ρένα Βλαχοπούλου στο «Πρώτο ραντεβού», ο Βλάσσης Μπονάτσος στον «Πειρασμό» και η Ζωή Κουρούκλη στον «Διπλό γλυκό καημό». Ο δίσκος ἐγινε τρεις φορές πλατινένιος. Η παραγωγή του δίσκου είναι του Μάκη Δελαπόρτα.
Μιούζικαλ
Το 1994 ανεβαίνει στη Κύπρο το μιούζικαλ «Φρανκ και Στάιν» με πρωταγωνίστρια την Αλέξια σε μουσική Γιώργου Χατζηνάσιου και λιμπρέτο Σταύρου Σιδερά. Την ίδια χρονιά κυκλοφορεί ο δίσκος Κεκλεισμένων των θυρών με τα τραγούδια του μιούζικαλ με τη συμμετοχή των Στέφανου Κορκολή και Γιάννη Μπέζου σε δυο κομμάτια.
Μούσα του Μίκη Θεοδωράκη
Το Σεπτέμβριο του 1995 πραγματοποιείται συναυλία στο Καλλιμάρμαρο για τα 70χρονα του Μίκη Θεοδωράκη. Η Αλέξια ανοίγει τη συναυλία-αφιέρωμα ερμηνεύοντας το τραγούδι «Φαίδρα / Αγάπη μου», ύστερα από κάλεσμα του ίδιου του συνθέτη. Μετά από αυτή τη συμμετοχή, της προτείνεται να γίνει μία από τις 4 κύριες φωνές της Λαϊκής Ορχήστρας Μίκης Θεοδωράκης, η οποία συνεργασία διαρκεί πολλά χρόνια. Με τη Λαϊκή Ορχήστρα και με την παρουσία και συμμετοχή του ίδιου του Μίκη Θεοδωράκη, ταξιδεύουν σε πολλά μέρη του κόσμου και της Ελλάδας καθώς και εμφανίσεις σε μουσικές σκηνές της Αθήνας και της Θεσσαλονίκης. Σε πολλές από τις συναυλίες η Αλέξια τραγουδάει μαζί με τη Μαρία Φαραντούρη, τον Γιώργο Νταλάρα, τον Βασίλη Λέκκα, τον Πέτρο Γαϊτάνο, τον Μάριο Φραγκούλη, τον Παναγιώτη Καραδημήτρη, τον Αλκίνοο Ιωαννίδη, τον Γιάννη Κότσιρα, τον Λάκη Λαζόπουλο κ.ά.
Το 1998, κυκλοφορεί ο δίσκος Αλέξια – Μίκης Θεοδωράκης, ένα διπλό άλμπουμ με 26 τραγούδια του Μίκη Θεοδωράκη, με εμφανείς τζαζ επιρροές. Περιλαμβάνεται το ντουέτο της Αλέξιας με τη Μίλβα στο «Περιγιάλι», η συμμετοχή του Ελβετού αρπίστα Αντρέα Βολεμβάιντερ στα τραγούδια «Μαρίνα» και «Κοιμήσου αγγελούδι μου», ενώ ακούγονται οι αυθεντικοί στίχοι του Ιρλανδού ποιητή Μπρένταν Μπίαν στο «Γελαστό παιδί» ως νέο τραγούδι υπό τον τίτλο «On the 18th of November».
Τζαζ
Το 1996, εμφανίστηκε στα Εξάρχεια στο DADA με το κουιντέτο της και τραγούδησε τζαζ. Την ίδια χρονιά, επιστρέφει στη δισκογραφία με τον τζαζ δίσκο Alexia in a JAZZ mood, στον οποίο συμμετέχουν ορισμένοι από τους σημαντικότερους εκπροσώπους του είδους διεθνώς: ο Τσικ Κορία, ο μπασίστας Τζον Πατιτούτσι και ο ντράμερ Γκάρι Νόβακ. Μέρος του δίσκου ηχογραφήθηκε στο Λος Άντζελες, στο τότε στούντιο του Τσικ Κορία. Άλλα τραγούδια ηχογραφήθηκαν στη Σόφια της Βουλγαρίας σε ενορχηστρώσεις του πιανίστα και ενορχηστρωτή Αντόνι Ντόντσεφ.
Ο δίσκος περιέχει και το «Ξημερώνει» του Μίκη Θεοδωράκη σε στίχους Κώστα Τριπολίτη και το «Χάρτινο το φεγγαράκι» (Μάνου Χατζιδάκι, Νίκου Γκάτσου). Ο δίσκος θεωρείται ο πιο εμπορικός τζαζ δίσκος στην Ελλάδα.
Μουσική για ταινίες και θέατρο
Το 1999, η Αλέξια συνεργάζεται με τον συνθέτη Αριστείδη Μυταρά στο δίσκο Η κυρία με τις καμέλιες για την ομώνυμη μουσική παράσταση «Η Κυρία με τις Καμέλιες – 150 χρόνια μετά», με το Χοροθέτρο ΟΚΤΑΝΑ του Κωνσταντίνου Ρήγου.
Το βίντεο κλιπ του τραγουδιού "Woman in White", σκηνοθέτησε ο Γιώργος Λάνθιμος.
Το 2000, τεράστια εμπορική επιτυχία αποτελεί η ταινία Safe Sex, καθώς και το σάουντρακ, στο οποίο τραγουδάει η Αλέξια με το τραγούδι "Put the Blame on Mame", γνωστό από τη Ρίτα Χέιγουορθ στην ταινία "Τζίλντα". Την ίδια χρονιά, η Αλέξια τραγούδησε δύο τραγούδια του Κώστα Κακογιάννη για την ταινία The Road to Ithaca (Ο δρόμος για την Ιθάκη), σκηνοθετημένη από τον Κώστα Δημητρίου. Επίσης, συμμετέχει σε μια συναυλία στο Μέγαρο Μουσικής Αθηνών για το έργο του Μίμη Πλέσσα. Τη συναυλία διευθύνει ο ίδιος ο συνθέτης.
Δίσκοι και συναυλίες για την Κύπρο
Το 1996 κυκλοφορεί το άλμπουμ Αχαιών ακτή, αφιερωμένο στην Κύπρο, σάουντρακ της κυπριακής τηλεοπτικής σειράς Οδός Δεν Ξεχνώ. Περιέχει 5 τραγούδια σε μουσική Χρήστου Φιλίππου και στίχους Αντρέα Παράσχου και Κώστα Φασουλά. Στο ρεμπέτικο 'Όμορφη θλιμμένη κόρη" συμμετέχει σε ντουέτο με την Αλέξια ένας από τους κυριότερους εκπροσώπους του είδους, ο ρεμπέτης Τάκης Μπίνης, ενώ ξεχώρισε και το τραγούδι "Αμάραντος".
Το 1997 κυκλοφορεί το άλμπουμ Λεμονανθούσα μου κυρά Αμμόχωστος σε δύο διαφορετικές εκδοχές. Το άλμπουμ είναι αφιερωμένο στη γενέτειρα της Αλέξιας και των δημιουργών. Κυκλοφόρησε αρχικά στην Κύπρο με απαγγελίες της ηθοποιού Άννας Συνοδινού, ενώ στη δεύτερη έκδοση, που κυκλοφόρησε επίσημα στην Ελλάδα το 1997, συμμετείχαν πολλοί καταξιωμένοι ηθοποιοί όπως ο Κώστας Καζάκος, ο Δημήτρης Ποταμίτης, η Θέμις Μπαζάκα, η Δέσποινα Μπεμπεδέλη και η Ελένη Χατζηαργύρη. Η ποίηση είναι της τέως υπουργού Παιδείας και Πολιτισμού της Κύπρου Κλαίρης Αγγελίδου και η μουσική του συνθέτη Μάριου Μελετίου.
Τον Οκτώβριο του 1997, η Αλέξια δίνει μία συναυλία προς τιμήν της Αμμοχώστου στο Ηρώδειο, πλαισιωμένη από τη Συμφωνική Ορχήστρα της ΕΡΤ και την πολυμελή χορωδία του Θωμά Κοντογιώργη υπό τη διεύθυνση του ιδίου σε σκηνοθεσία του Δημήτρη Ποταμίτη. Στη συναυλία συμμετέχουν οι ηθοποιοί: Δημήτρης Ποταμίτης, Κώστας Καζάκος, Θέμις Μπαζάκα, Ελένη Χατζηαργύρη. Η συναυλία ήταν υπό την αιγίδα της Κυπριακής Κυβέρνησης.
Λος Άντζελες
Το 2009, η Αλέξια επιστρέφει στην Αμερική και την τζαζ και τη μουσική για τον κινηματογράφο, με συνθέσεις δικές της αλλά και με συνεργασίες με αξιόλογους συνθέτες του είδους. Το 2010, δανείζει τη φωνή της, σε φωνητικούς αυτοσχεδιασμούς και γράφει τη μουσική μαζί με τον συνεργάτη της Βασίλη Στεργίου στη θεατρική παράσταση "Water", που ανέβηκε επιτυχώς στο θέατρο ῎The Lounge῎ στο Χόλιγουντ. Κυκλοφόρησε cd της παράστασης σε παραγωγή της Αλέξιας.
Φιλμ Νουάρ
thumb|left|Το εξώφυλλο από το soundtrack του Φιλμ Νουάρ "Sacred Whisper" (2011)Το 2010, η Αλέξια πρωταγωνιστεί σε 2 ταινίες νουάρ μικρού μήκους, σε σκηνοθεσία, σενάριο, παραγωγή και μοντάζ του Κύπριου σκηνοθέτη Κωνσταντίνου Ησαΐα.
Στην πρώτη ταινία As a last resort, η Αλέξια υποδύεται τη Νόρμα Μπέρνερ στη δεκαετία του 1950. Το δεύτερο φιλμ, το Sacred Whispers, είναι μια ταινία με αντιρατσιστικά μηνύματα, που διαδραματίζεται στην Αμερική στις δεκαετίες 1940 και 1960. Στην ιστορία της ταινίας συναντάμε τον Τόμας Σμιθ (Ντέιβιντ Χάρντι), ένα βαθιά θρησκευόμενο άτομο. Η Μπέτι Τζόουνς (Αλέξια), είδωλο των παιδικών του χρόνων, επανέρχεται στη ζωή του, μια διάσημη τραγουδίστρια μπλουζ, η οποία πηγαίνει κόντρα στη ρατσιστική τάση της εποχής.
Εμφανίσεις
Τον Μάιο του 1998 προβάλλεται από το CNN ένα τηλεοπτικό ντοκιμαντέρ για την Αθήνα και την τέχνη της Ελλάδας. Η Αλέξια εκεί ερμήνευσε το τραγούδι «Το τρένο φεύγει στις οκτώ» του Μίκη Θεοδωράκη σε στέκι του Ψυρρή.
Μεταξύ 2010 και 2012, πραγματοποιεί εμφανίσεις στο Ελληνικό Κινηματογραφικό Φεστιβάλ του Λος Άντζελες, στον ιστορικό αφροαμερικάνικο πολιτιστικό χώρο The World Stage, στο Bardot, τμήμα του ιστορικού Θεάτρου Άβαλον στο Χόλιγουντ, στο φεστιβάλ LACMA Jazz series, μαζί με τον Στίβι Γουόντερ και την Τσάκα Χαν σε συναυλία στο Λος Άντζελες για την παγκόσμια ειρήνη με τίτλο «Νever Again» και σε φιλανθρωπική εκδήλωση για ντοκιμαντέρ μεγάλου μήκους με τη φωνή της βραβευμένης με Όσκαρ Ελληνοαμερικανίδας ηθοποιού Ολυμπίας Δουκάκη.
Το 2011, εμφανίστηκε στο Μέγαρο Μουσικής στη συναυλία της Μαντλέν Πεϊρού και στο Θέατρο Ουνέσκο στο Παρίσι στα πλαίσια παραστάσεων της UNESCO σε συνεργασία με την κυπριακή πρεσβεία, καθώς και στο Φεστιβάλ Τζαζ της Λεμεσού.thumb|right| Εξώφυλλο του Αlbum " Re-bΕ" (2010)
Άλλα καλλιτεχνικά είδη
Το 2001, η Αλέξια, θέλοντας να συνεχίσει εκείνο που είχε αρχίσει στη Βοστώνη και στη Νέα Υόρκη, το να συνθέτει μουσική, ξαναρχίζει να γράφει μουσική και τραγούδια. Παρακολουθεί μαθήματα δημιουργικής γραφής στο εργαστήριο της Χριστιάνας Λαμπρινίδη. Γράφει πεζά και ποιήματα κι έτσι αρχίζει να δημιουργεί το τριπλό άλμπουμ ῎Re-bE῎ σε μουσική και στίχους δικούς της, με αυτοσχεδιασμούς, ορχηστρικά, πειραματισμούς σε πεζά κτλ.
Τον Δεκέμβριο του 2010 κυκλοφορεί το άλμπουμ, που ηχογραφήθηκε στο Λονδίνο, στη Βουλγαρία, στη Μπρατισλάβα, στο Μανχάταν, στην Αθήνα και στη Θεσσαλονίκη. Συμμετέχει η Συμφωνική Ορχήστρα της Μπρατισλάβας. Το 2011, το παρουσιάζει στο Ίδρυμα Μιχάλης Κακογιάννης, παρουσία και του ιδίου του σκηνοθέτη.
Η Αλέξια δραστηριοποιείται σε πολλούς τομείς της τέχνης. Συνεργάζεται με 2 εικαστικούς, την Ανίσα Ασκάρ από την Παλαιστίνη και τον Τζόζεφ Νταντούν από το Ισραήλ, και παρουσιάζει τα 2 αυτόνομα έργα τους, με την επιμέλεια της δρα Σάνιας Παπά στην έκθεση ῎Αγάπη καθαρή῎. Το project "Αγάπη καθαρή" αποτελείται από δύο μέρη. Στο πρώτο μέρος βλέπουμε την περφόρμανς «In a blink of an eye», μια ανατροπή του μύθου της Μέδουσας. Εδώ, η Αλέξια έχει το ρόλο της θεάς Αθηνάς, τραγουδάει και απαγγέλει πεζά από το "Re-bE", ενώ ο χορευτής Μιχάλης Ελπιδοφόρου αναλαμβάνει το ρόλο του Περσέα. Το δεύτερο μέρος αποτελείται από το φιλμ του Joseph Dadoune Bunker Buster, το οποίο γυρίστηκε στο Πολεμικό Μουσείο Αθηνών, στο οποίο η Αλέξια συμμετέχει σαν ηθοποιός και σε φωνητικούς αυτοσχεδιασμούς.thumb|right| Το τριπλό Αlbum " Re-bΕ" (2010) κυκλοφορεί παγκόσμια σε πρωτότυπη συσκευασία από την Performance Street, εμπεριέχει 50 τραγούδια και συνοδεύεται από ένα επιμελημένο ένθετο booklet 208 σελίδων γεμάτο από artwork (κολάζ, ζωγραφιές) της Αλέξιας.thumb|left|Το Εξώφυλλο του δίσκου Βackyards (2011) thumb|right|Απο τα γυρίσματα της ταινίας "Sacred Whispers" το νέο βίντεο κλιπ της Αλέξιας "Must Save the Day" από τον σκηνοθέτη Κωνσταντίνο Ησαΐα
Προσωπικά άλμπουμ
thumb|right|Η Δισκογραφία της Αλέξιας
Παραπομπές
Κατηγορία:Ελληνίδες τραγουδίστριες Κατηγορία:Κύπριες τραγουδίστριες Κατηγορία:Κύπριοι στιχουργοί Κατηγορία:Λήμματα που φαίνονται σαν διαφημίσεις Κατηγορία:Λήμματα που χρειάζονται παραπομπές Κατηγορία:Λήμματα που χρειάζονται παραπομπές από 05/2012
Αστραπόγιαννος
Ο Γιάννος «Αστραπόγιαννος» ήταν Έλληνας αρματολός του 18ου αιώνα, κυρίαρχος της Δωρίδας στην Ρούμελη. Άκμασε για πολλά χρόνια (1760 - 1782), και λατρεύτηκε από τους υπόδουλους Έλληνες ως λαϊκός ήρωας, τιμωρός των Τούρκων, και ελευθερωτής. Η λαϊκή παράδοση τον θέλει γενναιόδωρο με τους φτωχούς και ανελέητο με τους ισχυρούς. Ο Αριστοτέλης Βαλαωρίτης έγραψε ποίημα για τον Αστραπόγιαννο, ενώ το 1970 γυρίστηκε ταινία με τίτλο Ο Αστραπόγιαννος, σε σκηνοθεσία Νίκου Τζήμα με πρωταγωνιστή τον Νίκο Κούρκουλο. Η ταινία είναι βασισμένη στον θρύλο του αρματολού, αλλά διαδραματίζεται στη Θεσσαλία στις αρχές του 20ού αιώνα.
Βιογραφία
Ο Γιάννος καταγόταν από την Αγία Ευθυμία Φωκίδας. Αρχικά ήταν πολεμιστής υπό τη σημαία των αδελφών Λάμπρου και Μήτρου Τσεκούρα, αργότερα του Βλαχαρμάτα Βέργου. Λόγω της ανδρείας του, αναγνωρίστηκε ως ο αρχηγός της δικής του ομάδας πολεμιστών, με την οποία τρομοκράτησε τους Τούρκους. Οι Τούρκοι αναγκάστηκαν να του παραχωρήσουν το αρματωλίκι της Δωρίδας.
Όταν ο Οθωμανός δερβέναγας των Σαλώνων Μίρτζας βίασε μία γυναίκα από την επικράτεια του Αστραπόγιαννου, ο Γιάννος εξεστράτευσε εναντίον του Μίρτζα και κατέσφαξε αυτόν και όλους τους οπλοφόρους του.
Μετά από χρόνια στο αρματωλίκι και πολλές νίκες, βρήκε τραγικό θάνατο σε μάχη με τους Τούρκους στα Παλάτια της Δωρίδας. Είχε πληγωθεί θανάσιμα μετά από προδοσία, και διέταξε τον σύντροφό του Λαμπέτη να τον σκοτώσει, για να μην πέσει από χέρι Τούρκου.
2165 Γιανγκ
Ο Γιανγκ (Young) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,0. Ανακαλύφθηκε το 1956 από το προσωπικό του Πανεπιστημίου της Ιντιάνα (Αστεροσκοπείο "Goethe Link" στο Μπρούκλυν της Ιντιάνα), και πήρε το όνομά του προς τιμή του Αμερικανού αστρονόμου Τσαρλς Γιανγκ (Charles Augustus Young, 1834-1908).
Φυσικά χαρακτηριστικά
Τα φυσικά χαρακτηριστικά του Γιανγκ είναι άγνωστα.
Εξωτερικοί σύνδεσμοι
Γιανγκ
Κατάλογος αγωνιστικών αυτοκινήτων της Φερράρι
200px|μικρογραφία|δεξιά|Ferrari F2005 Η ακόλουθη είναι μια πλήρης λίστα των αγωνιστικών αυτοκινήτων που κατασκευάστηκαν από τη Φερράρι.
Scuderia Ferrari
200px|μικρογραφία|δεξιά|Ferrari 125 F1 200px|μικρογραφία|δεξιά|Ferrari 625 F1 200px|μικρογραφία|δεξιά|Ferrari 246 F1 200px|μικρογραφία|δεξιά|Ferrari 312B 200px|μικρογραφία|δεξιά|Ferrari 312-T4 200px|μικρογραφία|δεξιά|Ferrari 126-C2B 200px|μικρογραφία|δεξιά|Ferrari F92-A 200px|μικρογραφία|δεξιά|Ferrari 412-T2 200px|μικρογραφία|δεξιά|Ferrari F2003-GA 200px|μικρογραφία|δεξιά|Ferrari F10 200px|μικρογραφία|δεξιά|Ferrari SF16-H
Φόρμουλα 2
200px|μικρογραφία|δεξιά|Ferrari 500
Άλλα μονοθέσια
200px|μικρογραφία|δεξιά|Ferrari 637
Παραπομπές
Κατηγορία:Κατάλογοι
Τοτογάλπα
Η Τοτογάλπα (ισπανικά: Totogalpa) είναι ένας από τους οκτώ δήμους του Διαμερίσματος Μαδρίς της Νικαράγουας. Πρωτεύουσα είναι η Τοτογάλπα.
Παραπομπές
Τ Τ
Λιβαδερό Δράμας
Το Λιβαδερό ή Λειβαδερό (έως το 1927 γνωστό ως Μοκρός ) είναι χωριό στην Περιφέρεια Ανατολικής Μακεδονίας και Θράκης του νομού Δράμας. Σύμφωνα με την απογραφή του 2001, υπάρχουν 100 κάτοικοι.
Κωνσταντίνος Κοντοπόδης
Ο Κωνσταντίνος (Κωστής) Κοντοπόδης (Μεσελέροι, 25 Απριλίου 1908 – 8 Μαΐου 2009) ήταν Έλληνας φιλόλογος και πολιτικός, με καταγωγή από τους Μεσελέρους. Υπήρξε βουλευτής Λασιθίου από το 1981 ως το 1989 με το ΠΑΣΟΚ.
Λιβαδερό Δράμας
Γεωγραφία
Το χωριό βρίσκεται στις ανατολικές πλαγιές του βουνού Φαλακρό, βόρεια της πόλης της Δράμας.